Ai ai ai dit is maar swaar om so deurmekaar te wees. Nadat ek die onderste post op die oorspronklike thread geplaas het, het ek eers gesien Wikus het al klaar die verslag op 'n nuwe thread gesit. Baie dankie Wikus en waaragtig vergeet ek om vir oupa Sailfish te bedank vir sy borgskap - maar nou is jy bedank Hein.
Het netnou gou die ± 200 fotos wat ek by die Galjoen Kliniek geneem het by Wikus gaan aflaai. Hy het nou 'n taamlike taak om die bestes tussen die lot wat hy geneem het en wat ek geneem het uit te soek en om dan die verslag te skryf en te post.
Hier moet ook baie dankie gese word aan Archar (Gotaway) wat 'n m@erse klomp wors by Ian gekoop het om dit vir hom ook moontlik te maak om die kliniek by te woon. En dan ook vir al die ander "support" van Archar af maak dat mens nie regtig weet hoe om dankie te se nie, maar glo my dit word baie waardeer. Ian baie dankie ook aan jou wat al die wors gebraai het - dit was uitstekend
Vir almal wat daar was baie dankie vir julle ondersteuning en dit was lekker om 'n klomp nuwe gesigte te sien. Mens kon duidelik sien dat almal van julle baie gretig was om die kennis wat gedeel is op te slurp, want sulke geleenthede doen hom nie aldag voor nie - en sou so 'n geleentheid hom voordoen wil ek my verstout om te se dat dit waarskynlik nie van dieselfde gehalte sou wees nie.
Alhoewel die weer baie goed saamgespeel het vir die kliniek was die mooi en windstil toestande nou nie regtig idiaal vir galjoen hengel nie. Die kennis wat Wikus en Dirk egter gedeel het en in sommige gevalle Hein se stroppe het seker gemaak dat selfs in die ongunstige toestande galjoen gevang is - 7 in totaal en 'n pragtige Belman. Moet darem ook net byse dat Wikus en Dirk elkeen een gevang het. Ek dink egter dat met die nuwe kennis daar 'n paar manne is wat nie kan wag tot hierdie koue fronte verby is om weer te gaan probeer nie.
Laastens vir die van julle wat dit nie kon maak nie weens werksverpligtinge en ongesteldhede is ek seker dat nie Wikus of Dirk 'n probleem sal he om by toekomstige geleenthede vir julle touwys te maak as julle vir hulle mooi vra nie.